GiliGold/VAD_KnessetCorpus huggingface dataset:
משה גפני: פניה 666 - משרד הרווחה.
גיא הרמתי: אני מאגף התקציבים.
גיא הרמתי: הפנייה נועדה להעברת 5 מיליון שקלים לסעיף ביטחון תזונתי, לסיוע לקשישים ונזקקים בתחום של ביטחון תזונתי.
שי חרמש: לפי איזה קריטריונים?
שי חרמש: מה מתחבא מאחורי זה?
שי חרמש: איך מחלקים את זה?
גיא הרמתי: אני לא יודע את הקריטריונים של משרד הרווחה.
גיא הרמתי: הוא ביצע את התכנית, הוא הציג את התכנית במסגרת ערבויות של 5 מיליון.
שי חרמש: אני לא יודע מה זה.
קריאה: זה הוואוצ'רים שמחלקים.
שי חרמש: זה הוואוצ'רים?
משה גפני: כן, אני חושב כך.
משה גפני: ביטחון תזונתי לקשישים.
משה גפני: על סדר-היום הצעת תקציב לשנת הכספים 2013.
משה גפני: על פי חוק הבחירות לכנסת סעיף 134 אנחנו נדרשים לאשר את הצעת התקציב של ועדת הבחירות.
משה גפני: מה יקרה אם לא נאשר את התקציב?
משה גפני: הבחירות יידחו?
אורלי עדס: על אחריותכם הגדולה.
אורלי עדס: מונחת לפניכם הצעת התקציב לשנת 2013, שהיא שנת בחירות, אבל היא כוללת גם את תקציב הוועדה לפעילות השוטפת.
אורלי עדס: בשנה שוטפת התקציב שלנו עומד על משהו כמו 11 מיליון שקלים, שהם נכללים בתקציב הזה.
אורלי עדס: כיוון שהבחירות יהיו ב-22 בינואר ועדיין יש לנו 11 חודשי פעילות שוטפים, אז הצעת התקציב הנוכחית כוללת גם תקציב הבחירות וגם את הפעילות השוטפת.
משה גפני: זה מסביר את הגידול בתקציב או שזה רק חלק?
אורלי עדס: זה חלק.
אורלי עדס: ההצעה עומדת על 246 מיליון ו-781,000 שקלים.
אורלי עדס: אנחנו נעשה, כפי שנהגנו בעבר, להימנע מלהגיע לתקרת ההוצאות.
אורלי עדס: נחסוך במקומו שניתן, אבל אנחנו חייבים ליצור רשת ביטחון של 100% בתקציב שלוקחת כל תרחיש אפשרי בחשבון.
אורלי עדס: לפעמים יש דברים לא צפויים שדורשים תקציב מיוחד.
אורלי עדס: הגידול נובע מכמה סיבות עיקריות.
אורלי עדס: יש גידול במספר הקלפיות.
אורלי עדס: המספר, כולל הרזרבה, הוא מעל 1,500 קלפיות.
אורלי עדס: הגידול הזה משליך באופן ישיר על כל אחד ואחד מסעיפי התקציב: עובדי יום הבחירות, שזה סעיפים רבים בתקציב, אז מטבע הדברים איפה שיש גידול במספר הקלפיות יש יותר בעלי תפקידים; זה משליך בעקיפין על סעיף ההובלות - ככל שיש יותר קלפיות וריכוזי קלפיות המסלולים גדלים, הצירים גדלים ונדרשים יותר ימי הובלות; הדפסות - - -
משה גפני: יש יותר קלפיות ממה שהיו בבחירות הקודמות?
אורלי עדס: יש למעלה מ-1,000 קלפיות, וכולל הרזרבה זה יותר מ-1,500.
עתניאל שנלר: ממה נובע הגידול?
אורלי עדס: מהגידול באוכלוסייה.
עתניאל שנלר: לא פיזור גיאוגרפי, גידול באוכלוסייה.
אורלי עדס: גם.
אורלי עדס: יש גם גידול באוכלוסייה, שאם מחלקים את זה למספר המקסימלי בקלפי זה משקף משהו כמו 650 קלפיות נוספות.
אורלי עדס: אבל מעבר לזה יש התפתחות גיאוגרפית - בכל עיר נוספים אזורים חדשים ומרוחקים והמטרה היא, כמובן, לאפשר לכל אחד להצביע בנוחות מרבית.
אורלי עדס: זה חלק מהשיקולים.
אורלי עדס: זה לגבי הגידול, שמשפיע על כל הסעיפים.
אורלי עדס: רק כדי לסבר את האוזן, זה משפיע אפילו על תקציב ההדפסות.
אורלי עדס: ככל שיש יותר קלפיות צריך להדפיס יותר טפסים מכורח החוק, וזה מתבטא בהוצאה.
אורלי עדס: דבר נוסף שמבטא את הגידול, להבדיל מכל משרד אחר שמגיע לכאן בכל שנה ומביא לידי ביטוי את הגידול בהצמדות מדד ותוספות שכר במשק, ואז זה באופן הדרגתי בכל שנה, אצלנו זה גידול של ארבע שנים, כשהצמדות השכר, הסכמי השכר ותוספות הוותק מאז שנת 2009 עומדים על תוספת של כ-18%.
אורלי עדס: לגבי הצמדות מדדים מצטברים – יש תוספת של 11.3% שהצטברו במהלך ארבע השנים האחרונות ולא רואים את זה באופן מדורג אלא בבת אחת.
אורלי עדס: כמו שאמרתי, התקציב הזה מאחד בתוכו ברוב סעיפי התקציב את התקציב השוטף, אבל יש גם שלושה סעיפים שלא היו בשנת 2009 בתקציב השוטף, הם נוספו לתקציב שלנו בשנת 2010 ומאז הם בתקציב השוטף והם חלק מהתקציב הנוכחי.
אורלי עדס: סעיף 157, שכולל: הדרכה, השתלמויות, רווחת עובדים לצוות הקבוע; סעיף 158, שנדרשנו להוסיף אותו בשנת 2010 לפיצויים לעובדים שפורשים.
אורלי עדס: כמובן שאם לא פורשים לא נעשה שימוש בכסף הזה; סעיף 160 – הוצאות מערכת מרכב"ה, שזו מערכת רוחבית במדינה.
משה גפני: מי מכין את התקציב אצלכם?
אורלי עדס: אנחנו, הצוות של הוועדה, בוחן את הצרכים, בוחן את התקציב מהפעם הקודמת, את תוכניות העבודה וכו'.
אורלי עדס: הוא מגבש הצעה, זה מובא לשלושה פורומים בוועדת הבחירות: ועדת המשנה לענייני כספים - - -
אורלי עדס: אלה חברי ועדת בחירות, שהם נציגי סיעות.
משה גפני: מי עומד בראש ועדת הבחירות?
אורלי עדס: עורך הדין סהר פינטו, שהוא נציג סיעת קדימה.
אורלי עדס: יש בה שישה חברים.
אורלי עדס: אחרי שהוועדה דנה ומחליטה על שינויים כאלה או אחרים זה מגיע לנשיאות הוועדה, שזה יושב-ראש ועדת הבחירות, במקר הזה השופט אליקים רובינשטיין, וארבעת סגניו.
אורלי עדס: אחרי שהנשיאות מאשרת שוב והחליטה לערוך שינויים כלשהם, זה מובא למליאת ועדת הבחירות בראשות השופט ו-33 חברי הוועדה.
משה גפני: זאת אומרת, התקציב הזה אושר על-ידי מליאת ועדת הבחירות המרכזית וועדת המשנה וצוות שהכין אותו.
אורלי עדס: בראשית הדרך הצוות מכין ומגבש איזושהי הצעה כללית.
אורלי עדס: בהמשך הוא מציג את זה לכל הפורומים הללו.
משה גפני: מתי התחלתם להכין את התקציב הזה?
אורלי עדס: כשהקדימו את הבחירות בפעם הקודמת, במאי.
אורלי עדס: עבדנו על זה יומיים-שלושה.
אורלי עדס: הפסקנו כי חזרנו לפעילות השוטפת.
משה גפני: וכבר היה לכם תקציב מגובש?
אורלי עדס: לא, ממש תקציב ראשוני, כללי.
אורלי עדס: התחלנו לעבוד עליו בערב שראש הממשלה הכריז על הקדמת הבחירות, לפני שבועיים.
עתניאל שנלר: היה שינוי בין הגשת הטיוטה שלכם במסגרת הכללית לבין הנייר לבין הנייר הזה בסופו של דבר?
אורלי עדס: יש פה ושם שינויים.
אורלי עדס: אנחנו מסבירים, אנחנו מקבלים גם את עמדת החברים.
אורלי עדס: זה עובר שינויים, בוודאי, כי זה בא כהצעה כללית שלנו כצוות.
אורלי עדס: בסך הכול, אנחנו הצוות המקצועי שמכיר את הפעילות של הוועדה, יודע מה תוכנית העבודה, יודע מה הצרכים בשטח.
אורלי עדס: אנחנו בוחנים את ההוצאות שהיו בבחירות הקודמות ואיפה היתה לנו בעיה.
אורלי עדס: אלה דברים שחברי הוועדה לא מודעים להם.
אורלי עדס: כמובן, מסבירים את הכול.
משה גפני: את יכולה לעבור סעיף סעיף?
אורלי עדס: יש סעיף בדיקת מקומות קלפי, עם 131,510 שקלים.
אורלי עדס: זה תקציב שמיועד להמשך בדיקת כל מקומות הקלפי ברחבי הארץ.
אורלי עדס: זה נעשה גם בשוטף.
משה גפני: את אומרת שמספר הקלפיות גדל בגלל גידול באוכלוסייה.
אורלי עדס: התחלנו בהכנת התקציב לא היו נתונים מדויקים, לא היה שליפת פנקס.
אורלי עדס: יש לנו נתונים כמעט מדויקים שניתנו רק אתמול אבל זה כבר לא משפיע כאן כי התקציב מוכן.
אורלי עדס: כשהתחלנו בהכנת התקציב ובדקנו את הנתונים הצפי היה ל-10,600 קלפיות בערך, ועל זה צריך להוסיף את הקלפיות המיוחדות ואת הרזרבות וכו'.
אורלי עדס: נכון לאתמול, נדמה לי שזה 10,251 קלפיות, כי נעשתה שליפה ראשונה של הפנקס.
משה גפני: כמה היה קודם?
אורלי עדס: 9,623, נדמה לי.
משה גפני: הלאה – הצבעה בנציגויות ישראל בחו"ל וכלי שיט.
משה גפני: יש גידול גדול בהוצאה הזאת.
אורלי עדס: נכון.
אורלי עדס: בפעם הקודמת התקציב עמד על 525,000 שקלים בגלל הערכה לא נכונה שקיבלנו.
אורלי עדס: ההוצאה בפועל עמדה על 700,000 שקלים ומשהו.
אורלי עדס: משרד החוץ העביר לנו דרישה חדשה.
עתניאל שנלר: עלה ל-720,000 בערך, אז זה לא יספיק.
אורלי עדס: ביקשנו ממשרד החוץ לצמצם בהוצאות, כי התקציב הזה כולל הוצאות של גופים שונים לצורך ההצבעה.
אורלי עדס: אנחנו עומדים מולם ומבקשים גם מהם לצמצם ככל הניתן.
אורלי עדס: הסברה לציבור – כאן יש גידול גדול.
משה גפני: למה אי-אפשר להשתמש בסרט הזה?
אורלי עדס: אנחנו יכולים להשתמש.
משה גפני: אז למה צריך הוצאה?
שגית אפיק: היא גם מאוד גדלה.
אורלי עדס: אסביר.
אורלי עדס: בפעם הקודמת הפקנו סרט אנימציה, שהוא סרט הסברה לציבור על הליך הבחירות, איפה אפשר לברר וכו'.
משה גפני: השתנה משהו מ-2009?
אורלי עדס: בוודאי.
אורלי עדס: היו תיקוני חקיקה מאז ואנחנו צריכים ליידע את הציבור, יש מידע שכולל מועדים וצריך לשנות אותו, ולכן עשינו סרט אנימציה כדי שניתן יהיה לתקן.
אורלי עדס: אנחנו מפיקים את הסרט באמצעות לשכת הפרסום הממשלתית.
משה גפני: למה ב-2009 הסרט עלה 1 מיליון ועכשיו הוא עולה 1.8 מיליון?
אורלי עדס: הוא לא עולה 1.8 מיליון, אסביר את הסעיף.
אורלי עדס: לצורך הכנת התקציב פניתי ללשכת הפרסום הממשלתית כדי לקבל הערכת עלויות לתיקון הסרט בלבד.
אורלי עדס: עד כה אין תשובה סופית ולכן נאלצנו לתקצב גם סרט חדש.
אורלי עדס: מסתבר שזה הופק בטכנולוגיה מסוימת, והחברה שהפיקה לא קיימת.
אורלי עדס: בודקים בלפ"מ האם ניתן יהיה לתקן את הסרט הקיים.
אורלי עדס: הדרישה שלנו היא לתקן, אבל היינו צריכים לקחת את האפשרות שניאלץ בעל כורחנו להפיק סרט חדש.
משה גפני: אבל למה הפער הגדול הזה?
אורלי עדס: כי עלות של הפקת סרט חדש עומדת על 800,000 שקל בערך.
אורלי עדס: כמובן שאם נתקן את הסרט לא נשתמש בתקציב והוא יוחזר.
שגית אפיק: סכום שלא תשתמשי בו את מחזירה.
משה גפני: לעשות סרט עלה 1 מיליון שקלים ב-2009.
משה גפני: אם הסרט עולה 1 מיליון שקל או פחות, למה עכשיו זה 1.8 מיליון?
אורלי עדס: נשאלה פה שאלה אם התקציב עבר שינויים.
אורלי עדס: זה אחד התיקונים שנעשה במליאת ועדת הבחירות.
אורלי עדס: במליאת ועדת הבחירות נתבקשנו לצאת בקמפיין אינטרנטי לעידוד ההצבעה.
משה גפני: מה זה קמפיין אינטרנטי?
אורלי עדס: לערוך קמפיין לעידוד ההצבעה, ולכן תוקצבו כאן 800,000 שקלים נוספים.
אורלי עדס: נפנה ללפ"ם, כבר יש לנו - - -
אורלי עדס: קמפיין אינטרנט שמגביר - - -
משה גפני: ומי שאין לו אינטרנט, ויש רבים שאין להם?
אורלי עדס: נכון, אבל לרוב האוכלוסייה יש.
משה גפני: אני לא מסכים לזה, זה ממש לא שוויוני.
אורלי עדס: מי שאין לו, יש את סרט ההסברה לציבור שכולל גם את עידוד זכות ההצבעה.
שגית אפיק: יש גם תשדירים ברדיו?
אורלי עדס: לאוכלוסייה שאין לה אינטרנט יש מודעות בעיתונות שאנחנו מפרסמים בכל העיתונים, לכל המגזרים.
אורלי עדס: בנוסף, יש את סרט ההסברה לציבור שמשודר בשלושת ערוצי התקשורת וכולל גם עידוד הצבעה, מלבד המידע על הבחירות.
אורלי עדס: המטרה היא להגיע לכל מקום ולנסות להגדיל את אחוזי ההצבעה.
משה גפני: אני לא אוהב את הקמפיין האינטרנטי.
אורלי עדס: זו היתה בחירה של ועדת הבחירות.
משה גפני: את משדרת ברדיו, את עושה סרט - - -
שגית אפיק: ובעיתונים.
אורלי עדס: אי-אפשר להתעלם מהקדמה ומזה שהאוכלוסייה נמצאת באינטרנט.
שגית אפיק: גם בכנסים ופעולות הדרכה יש כמעט הכפלה בתקציב.
שגית אפיק: תסבירי גם את זה?
אורלי עדס: זה מוסבר בדברי ההסבר, ואני ארחיב.
אורלי עדס: כנסים ופעולות הדרכה, והסעיף הבא: שכר עבודה מדריכים.
אורלי עדס: אני חושבת שוועדת הבחירות היא הגוף היחיד במדינה שמגייס במהלך חודשיים וחצי בערך קרוב ל-45,000 עובדי יום בחירות וחברי ועדות קלפי, שמגויסים על-ידי הסיעות.
אורלי עדס: האנשים האלה נדרשים לעבור הדרכה.
אורלי עדס: ההדרכה הזו נעשית בשלושה שבועות אינטנסיביים מאוד, עד חודש.
אורלי עדס: עשינו תהליך של הפקת לקחים.
אורלי עדס: מבחינתנו, זה אחד הגורמים הכי משפיעים על הצלחת הבחירות כי זה בא לידי ביטוי בעבודת מזכיר ועדת הקלפי.
אורלי עדס: האסמכתא לבחירות זה פרוטוקול ועדת הקלפי, שהוא גם מסמך משפטי והוא משמש אותנו לכל דבר ועניין שקשור בתוצאות ובכל בעיה.
אורלי עדס: אלה מסמכים מורכבים, כל הניהול של הקלפי מאוד מורכב, ולכן עשינו תהליך של הפקת לקחים.
אורלי עדס: שינינו את כל מערך ההדרכה על תכניו, על שיטת ההדרכה וכו' ובין היתר, אחת המסקנות היא שכיתות הדרכה שכוללות 40–45 מודרכים הן לא אפקטיביות.
שגית אפיק: אז הקטנתם את הכיתות ולכן יש לך את הגידול.
אורלי עדס: יחד עם זאת, צריך מערך שיעור אחיד שצריך להציג אותו במקרנים וכו'.
אורלי עדס: זה לוקח בחשבון את כל זה, וכמובן שיש גם יותר שעות הדרכה ושכר המדריכים גדל.
שגית אפיק: תקנה 133 - שינית את השם שלה לעומת 2009, ויש לך עוד כמה תקנות כאלה.
שגית אפיק: אפשר לשנות את השם?
אורלי עדס: אתמול בערב דיברתי על זה עם הרפרנט של האוצר, עוד לא קיבלתי ממנו תשובה סופית.
אורלי עדס: המהות לא השתנתה.
שגית אפיק: אני מבינה, אבל אני לא בטוחה שאפשר לשנות - - -
אורלי עדס: היו מונחים ארכאיים, שכבר לא קיימים.
שגית אפיק: איפה שיש שינוי שם תבדקי מולם אם אפשר לעשות את זה.
שגית אפיק: אם לא, תחזרי לשם הקודם.
אורלי עדס: המהות נשארה זהה, רק היו שם מינוחים ארכאיים שכבר לא קיימים.
אורלי עדס: עריכת רצף שידורי תעמולה – שידורי התעמולה בטלוויזיה וברדיו מגושים על-ידי סיעות הכנסת.
אורלי עדס: כל סיעה מגישה לנו את הקובץ שלה, ויש בכל יום מקבץ של שידורים שנקבע בהתאם - - -
אורלי עדס: אנחנו מקבלים מכל מפלגה את הסרט שלה, וצריך לערוך אותו לרצף שידורי תעמולה.
משה גפני: פה אין שינוי בתקציב.
אורלי עדס: אנחנו מקווים שזה לא יעלה יותר.
אורלי עדס: בדקנו קצת את הנושא ונאמר לנו שזה עשוי להספיק.
אורלי עדס: צריך לערוך את קובץ שידורי התעמולה לרצף אחד, להכניס את ההקדמות עם השיקופיות עם שמות המפלגות וכו'.
משה גפני: גם בסעיף של ישיבות הוועדה המרכזית וועדות המשנה אין שינוי.
משה גפני: יש שינוי בסעיף שירותי מנהלה מהכנסת.
אורלי עדס: סעיף שירותי מנהלה מהכנסת כולל את כל ההוצאות שנובעות מפעילות הוועדה בכנסת.
אורלי עדס: מכורח הנוכחות שלנו בבניין אנחנו משלמים ארנונה, דמי אחזקה, תקשורת, רשת אינטרנט, שירותי אירוח של אתר האינטרנט, חיבור עמדות מחשב, שכרי שלי משולם על-ידי הכנסת כי אני עובדת כנסת שמושאלת לוועדת הבחירות.
אורלי עדס: בנוסף, בעבר העסקנו באופן ישיר את עובדי השירותים של הכנסת: ניקיון, תחזוקה, מיזוג וחשמל, שאנחנו לא יכולים להביא מבחוץ.
אורלי עדס: הם באים built-in עם הבניין.
אורלי עדס: בעבר העסקנו אותם באופן ישיר על-ידי הוועדה ושילמנו את שכרם, וזה היה מסעיף 152.
אורלי עדס: היום השתנו ההסדרים מול הכנסת והכנסת תמכור לנו את השירותים.
אורלי עדס: לפי מה שנאמר לנו לא היתה ברורה התמונה בעת הכנת התקציב, עוד לא היה ברור לפי מה יהיה התמחור - האם משעות הבוקר או האם רק אחר הצהרים.
אורלי עדס: כנראה שבסופו של דבר נשלם רק על השירותים בשעות אחר הצהרים.
אורלי עדס: יש מחלקות שמסיימות לעבוד בשעה 13:00 ואנחנו נישא בתשלום מהשעה הזו ואילך.
משה גפני: את צריכה להסביר לוועדה מה קרה שבסעיף הזה יש גידול מ-1.4 מיליון ל-5.4 מיליון שקלים.
משה גפני: אם זה ירד מסעיף אחר אני מבין, אז זה לא ירד מסעיף אחר.
שגית אפיק: חלק ירד גם מסעיף אחר.
שגית אפיק: היא הסבירה שיש - - -
משה גפני: אבל גם בסעיף 152 יש גידול.
שגית אפיק: אבל עיקר הגידול נובע - - -
אורלי עדס: נסביר את הגידול של סעיף השכר.
אורלי עדס: זה נובע מ-18% המצטברים של מקדמי שכר וכו' - - -
משה גפני: רגע, תעשי לי סדר.
משה גפני: כנראה התווספו לפה סעיפים, הם היו צריכים לרדת מאיזשהו מקום.
משה גפני: מאיפה הם ירדו?
אורלי עדס: לקחנו 20 משרות מלאות מסעיף 152.
משה גפני: לא ירד.
שגית אפיק: ירד, 20 עובדים.
אורלי עדס: הסעיף למעשה, אילו לא כל התוספות וההצמדות – ונסביר בסעיף 152 למה יש בו תוספות - היה מבטא ירידה, כי 20 משרות מלאות הועברו מסעיף 152 לסעיף 138, כי בעת הכנסת התקציב לא היה ידוע כיצד הכנסת תתמחר את השירותים.
אורלי עדס: לקחנו בחשבון שאם זה יהיה אחר הצהרים זה יהיה מחצית מ-20 המשרות, אבל בנוסף יש מבצעים מיוחדים לוועדת הבחירות שדורשים אלפי שעות עבודה נוספות בהעסקה לפי שעות של עובדי הכנסת, וגם זה נכלל כאן.
אורלי עדס: אנחנו מקווים ש-20 המשרות האלה יכסו את הזה.
אורלי עדס: כמובן שאם הכנסת תתמחר את העלויות במחיר יותר נמוך שוב יישאר עודף ונשיב אותו.
אורלי עדס: מה שלא ייעשה בו שימוש נשיב.
שגית אפיק: מה השתנה בתנאים שאתם משלמים השנה בשירותים לעומת מה ששילמתם לכנסת ב-2009?
אורלי עדס: ב-2009 שילמנו בפעם הראשונה ארנונה, גם לשטחים של המשרדים הקבועים וגם לשטח החדש.
אורלי עדס: עכשיו אנחנו במעבר לקומת הסיעות כי מטה הוועדה מתרחב, אנחנו מקבלים את קומת הסיעות ומשלמים את הארנונה שם.
אורלי עדס: משנת 2010 אנחנו משלמים השתתפות בנושא גלישה ברשת האינטרנט של הכנסת, שירותי אירוח לאתר שלנו, שנמצא בכנסת.
אורלי עדס: כמעט מחצית מהסעיף הזה מתומחר ממש - - -
משה גפני: את אומרת שאם היה נשאר אותו הסכם שכר בסעיף 152, שם המחיר היה יורד.
אורלי עדס: המשרות האלה ירדו.
אורלי עדס: יכול מאוד להיות שבסופו של דבר זה יעלה יותר, הכול תלוי איך הכנסת תתמחר את זה בסוף.
עתניאל שנלר: בעבר היה מצב שהחזרתם כספים?
אורלי עדס: תמיד, ואנחנו עושים מאמץ.
אורלי עדס: בפעם הקודמת התקציב היה 207 מיליון, ולמיטב זכרוני הביצוע בפועל היה 187 מיליון.
אורלי עדס: אנחנו לוקחים את כל התרחישים האפשריים, אנחנו חייבים מאה אחוז רשת ביטחון.
אורלי עדס: בפעם הקודמת היה את מבצע "עופרת יצוקה", ובשבועיים שלפני הבחירות זה דרש לעשות המון שינויים בשטח – נדרשנו להעסקה של אנשים בשעות עבודה אינטנסיביות ולא צפינו את זה.
משה גפני: אנחנו יכולים לשנות פה משהו?
משה גפני: מה שונה השנה ממה שהיה ב-2009?
משה גפני: מה פתאום החליטו לעשות הסכם חדש?
אורלי עדס: זו החלטה של הכנסת.
אורלי עדס: אנחנו יושבים כאן מכוח חוק משכן הכנסת ורחבתו.
משה גפני: מי החליט על הסכם חדש?
אורלי עדס: יושב-ראש הכנסת ומנכ"ל הכנסת.
יעקב אדרי: לא רק זה, יש עוד כמה דברים מאוד מעניינים בצורת ההעסקה של העובדים.
יעקב אדרי: אני לא רוצה לפתוח את הנושא הזה, זה לא ראוי, אבל הייתי מוסיף למה שהרב גפני אמר.
משה גפני: אני רק שאלתי.
יעקב אדרי: כולל ההעסקה שלה, של אורלי.
אורלי עדס: צריך להבין שהסעיף הזה מאפשר לנו לקבל את כל השירותים ולפעול מתוך הבניין.
אורלי עדס: כמובן שאם העלויות יהיו פחותות נשמח מאוד.
אורלי עדס: זו רק הערכה כי בעת הכנת התקציב לא היה ברור באופן מדויק כיצד יתומחרו השירותים.
אורלי עדס: שוב - אילו זה לא היה נעשה כאן היינו מעסיקים את העובדים באופן ישיר לפי סעיף 152, שגם הוא היה גדל משמעותית.
אורלי עדס: זה ירד מסעיף אחר ועבר לכאן.
אורלי עדס: אם השירותים יעלו פחות אז נשמח מאוד.
אורלי עדס: יכול מאוד להיות שזה מה שיהיה, את זה נדע רק בעוד מספר חודשים כי זו פעם ראשונה.
שגית אפיק: עלה כאן העניין של שכר העובדים לפי שעות, סעיף 154.
אורלי עדס: סעיף 154 – שכר עובדים לפי שעות.
אורלי עדס: אנחנו מעסיקים עובדים בשתי מתכונות העסקה: אחת, במשרות תקניות, שהיא יותר מצומצמת; השניה, בשעות עבודה לפי הצורך.
אורלי עדס: הגדרנו משרות שצריך רק לפי שעות עבודה כי אין כל הצדקה לכך שיועסקו במחצית משרה או במשרה מלאה כי אלה תפקידים שצריך אותם לתקופות מסוימות.
אורלי עדס: בפעם הקודמת נוכחנו שהביצוע היה קרוב ל-7 מיליון שקלים לעומת תקצוב של 4.5 מיליון.
אורלי עדס: התקצוב פשוט לא היה נכון.
אורלי עדס: זה נבע ממבצע "עופרת יצוקה" ועוד תרחיש שלא צפינו, שהוא הליך שעשינו בפעם הראשונה, הליך פומבי של גיוס מזכירים.
אורלי עדס: בתוך חמישה ימים הוגשו 17,000 מועמדויות לתפקיד בוועדות.
אורלי עדס: תוך שבועיים ראיינו למעלה מ-25,000 איש, וזה דרש שעות עבודה.
אורלי עדס: אנחנו מתכוונים לעשות את זה גם הפעם, ויש לזה עלויות.
יעקב אדרי: ועדת הבחירות היא גוף אוטונומי מבחינה חוקית?
אורלי עדס: כן, ועדת הבחירות היא סוג של גוף ציבורי עצמאי, שיש לו צוות עובדים משלו, יושב-ראש משלו, שהוא מקביל לשר ואחראי על תקציב הוועדה, ותקציב עצמאי לחלוטין.
יעקב אדרי: זאת אומרת, יושב-ראש הכנסת ומנכ"ל הכנסת לא מכתיבים לכם דברים או קובעים לכם דברים.
אורלי עדס: הדברים שנובעים מהפעילות שלנו מהכנסת, אז כמובן שיש זכות מכוח חוק משכן הכנסת, שנתונה ליושב-ראש הכנסת, רשאי לקבוע את התנאים לפעילות של הוועדה במשכן, והיא יושבת במשכן למעלה מ-40 שנה.
יעקב אדרי: אני לא מדבר על תנאים.
יעקב אדרי: למשל, נושא שכר העובדים – מנכ"ל הכנסת מתערב בעניין הזה?
אורלי עדס: לקבוע את שכר עובדי ועדת הבחירות הוא לא יכול.
אורלי עדס: כמו שוועדת הבחירות לא קובעת את שכר עובדי הכנסת.
משה גפני: כולל לא של המנהל.
יעקב אדרי: כולל לא של המנהל?
אורלי עדס: את זה מחליטה ועדת הכספים של ועדת הבחירות וזה נכלל במסגרת התקציב השנתי שלה.
משה גפני: זאת אומרת, מה שמנכ"ל הכנסת יכול לקבוע זה רק התנאים שנמצאים במבנה הפיזי וכמה זה עולה.
אורלי עדס: כן, כי גם לכנסת יש עלויות.
אורלי עדס: ואנחנו מקבלים שיתוף פעולה מהכנסת, קיבלנו בינתיים את כל מה שביקשנו כדי לאפשר לנו לעבוד.
יעקב אדרי: את עובדת כנסת?
אורלי עדס: כן, אני עובדת כנסת 25 שנים ואני מושאלת לוועדת הבחירות.
אורלי עדס: בזמנו זה נדון פה, בוועדה הזו - - -
שכיב מוראד שנאן: תוך כדי שמירת זכויות, אני מקווה.
יעקב אדרי: הרב גפני, אם לא היית מתחיל לא הייתי נכנס לעניין הזה.
אורלי עדס: אני לא חושבת שזה חשוב כרגע, יותר חשוב לאשר את תקציב ועדת הבחירות.
יעקב אדרי: אני בכל זאת רוצה לשאול את השאלות כי הדברים מגיעים אלינו.
יעקב אדרי: שוב, אם הרב גפני לא היה אומר את מה שאמר - - -
משה גפני: בסך הכול שאלתי שאלה תמימה.
משה גפני: ושאלת במקום, כי בכל זאת הדברים לא - - -
אורלי עדס: צריך לזכור שהמטרה שעומדת לנגד עיני כולנו כרגע היא הבחירות לכנסת ואנחנו צריכים תקציב ולכן התכנסנו כאן.
יעקב אדרי: אני לא מתכונן לדחות את הבחירות, אין לי את הכוח הזה, אבל - - -
משה גפני: שאלתי בהתחלה, לפני שהגעת, אם לא נאשר את התקציב אם הבחירות יידחו.
משה גפני: אין להם תשובה.
אורלי עדס: אמרנו: על אחריות
אורלי עדס: כם שלכם.
משה גפני: כשיהיו העברות מסעיף לסעיף תצטרכי את האישור שלנו?
אורלי עדס: כן, אנחנו מבקשים.
אורלי עדס: זה מכוח סעיף 11 לחוק יסודות התקציב.
אורלי עדס: אנחנו מבקשים לאפשר ליושב-ראש הוועדה להעביר מסעיף לסעיף.
משה גפני: אני מבקש שתביאו את זה לכאן.
אורלי עדס: אנחנו כמעט לא עושים את זה, ואם יש העברות גדולות – ולמיטב זכרוני היתה פעם אחת או פעמיים שנדרשנו להעברות גדולות - זה בא לכאן לוועדה.
משה גפני: אז אני מבקש שזה יבוא לכאן לוועדה.
אורלי עדס: למיטב זכרוני, היתה פעם אחת העברה גדולה, כשבנינו את המרכז הלוגיסטי.
אורלי עדס: הבאנו את זה לוועדה.
אורלי עדס: באופן עקרוני זה כמעט לא קורה, אבל אנחנו מבקשים את האישור, כפי שהיה תמיד, לאפשר ליושב-ראש הוועדה להעביר מסעיף לסעיף.
משה גפני: מה זה להעביר מסעיף לסעיף?
משה גפני: באילו סדרי גודל?
אורלי עדס: זה אף פעם לא הוגדר מבחינת סכומים.
משה גפני: אז אני רוצה להגדיר.
אורלי עדס: אני חושבת שיושב-ראש ועדת הבחירות, שהוא שופט בית המשפט העליון, סביר להניח - - -
משה גפני: אני מכבד אותו, זה בסדר גמור, אבל בכל אופן צריך פיקוח של הוועדה כשיש העברות גדולות.
אורלי עדס: כשיש העברות גדולות הן באות לכאן.
משה גפני: מי יגדיר את ההעברות הגדולות?
אורלי עדס: זה לשיקולכם.
אורלי עדס: זה אף פעם לא היה.
משה גפני: אף פעם לא הייתי יושב-ראש ועדת הכספים בתקופת הבחירות.
משה גפני: אורלי, תגידי מה נקרא העברה גדולה.
אורלי עדס: אני לא יודעת לומר לכם לגבי הפרטים הקטנים, מה העבירו בסכום כזה או אחר, אם זה 50,000 שקל או 100,000 או 200,000 או 300,000.
אורלי עדס: אני יכולה להגיד רק על ההעברות הגדולות.
עתניאל שנלר: העבר של מעל 10% בכל סעיף נראה סביר?
משה גפני: שינוי של מעל 15% בכל סעיף צריך לבוא לוועדה.
שגית אפיק: כמו סעיף 11 לחוק יסודות התקציב.
אורלי עדס: בסדר.
משה גפני: אני מברך אתכם על הכנת התקציב, אני מברך אתכם על העבודה שאתם עושים.
אורלי עדס: אנחנו מבטיחים להחזיר חלק מהכסף.
משה גפני: כן, אם אפשר לחסוך זה חשוב בעידן הזה.
אורלי עדס: נעשה כל מאמץ.
משה גפני: תקציב ועדת הבחירות הוא הרבה כסף.
משה גפני: אין ברירה, אבל מה שאפשר לחסוך צריך לחסוך.
משה גפני: אני מביא להצבעה את הצעת התקציב של ועדת הבחירות המרכזית לכנסת ה-19 לשנת הכספים 2013, שנת בחירות.
משה גפני: מי בעד אישור התקציב, כפוף לשינויים כפי שאמרנו?
משה גפני: ההצעה נתקבלה.
משה גפני: תודה רבה, התקציב אושר.
משה גפני: אנחנו עוברים לסעיף של שינויים בתקציב לשנת 2012.
משה גפני: אנחנו עכשיו בפנייה הראשונה בחוברת: מספר פנייה לוועדה 613, 614.
משה גפני: מי מציג את הפנייה?
צחי דוד: אני צחי דוד מאגף תקציבים.
צחי דוד: הפנייה נועדה לתקצב 17 מיליון ₪ להלוואות למועצות דתיות בהתאם להסדרי תכניות הבראה.
צחי דוד: העברתי רשימה מסודרת לפני הוועדה.
רוחמה אברהם-בלילא: הרשימה מקובלת עליך?
משה גפני: לא יודע, לא מתמצא בזה בכלל.
משה גפני: אבן יהודה זה 1.2 מיליון.
רוחמה אברהם-בלילא: ערב בחירות מעבירים תקציבים למועצות הדתיות?
משה גפני: לא, זה מונח פה כבר הרבה זמן.
רוחמה אברהם-בלילא: מה בדיוק הסיפור?
משה גפני: זה מונח פה כבר הרבה זמן, אני עיכבתי את זה.
רוחמה אברהם-בלילא: כמה זמן זה מונח פה?
קריאה: יותר מחודש.
רוחמה אברהם-בלילא: למה עיכבת את זה בחודש?
אמנון כהן: - - - פריימריס.
רוחמה אברהם-בלילא: אדוני, אני שואלת.
משה גפני: רוחמה שואלת, למה אתם מביאים את זה היום, ערב בחירות.
צחי דוד: אנחנו הבאנו את זה לפני חודשיים, והוועדה לא מצאה לנכון לדון בזה.
רוחמה אברהם-בלילא: למה, אדוני היושב ראש, חודשיים עיכבת את זה?
משה גפני: אני ביקשתי לדעת איזה מועצות דתיות מקבלות - -
רוחמה אברהם-בלילא: והאם כל המועצות מקבלות- -
משה גפני: נכון, זאת הייתה השאלה.
רוחמה אברהם-בלילא: - - והאם הן מקבלות כולן באופן שוויוני ועל-פי כל הקריטריונים, ושמא יש, חלילה, איפה ואיפה.
משה גפני: נכון, יפה.
משה גפני: מתי הגיעה התשובה?
משה גפני: הבוקר.
רוחמה אברהם-בלילא: גם תכנית הבראה זה לא משנה.
רוחמה אברהם-בלילא: אני כממלאת מקום שר הפנים יודעת להגיד שלעיתים אתה יודע לעכב תכניות הבראה כאשר אתה לא מספיק מקבל את הקריטריונים - -
משה גפני: הבוקר קיבלתי תשובה, ואני מקריא אותה.
משה גפני: התשובה היא שזה הולך לפי תכניות ההבראה.
משה גפני: אבן יהודה – 1.2 מיליון, אילת – 4 מיליון, חולון – 930.
משה גפני: אני מקריא נכון?
רוחמה אברהם-בלילא: אילת, 4 מיליון שקלים למועצה הדתית?
משה גפני: למה לאילת 4 מיליון שקלים, שואלת רוחמה.
משה גפני: אני לא שואל שאלות בכלל.
צחי דוד: תכנית ההבראה כוללת כיסוי - -
רוחמה אברהם-בלילא: תסביר לנו מה זה תכניות ההבראה במועצות הדתיות.
צחי דוד: אני אסביר, אני אלך צעד אחורה.
צחי דוד: תכנית ההבראה במועצה הדתית כוללת כיסוי מלוא הגירעון הנצבר של המועצה הדתית, צעדי התייעלות שמיועדים להביא אותה לאיזון שוטף - - - לתקופה של שש שנים.
רוחמה אברהם-בלילא: אבל כשיש רשות מקומית שנקלעת לגירעון, אין סיטואציה של כיסוי מלא של גירעון.
רוחמה אברהם-בלילא: אז למה תכנית ההבראה הזאת כל כך מכסה את כל הגירעונות שכולם יצרו במשך השנים?
צחי דוד: המבנה של תקציב המועצה הדתית הוא כזה שברוב המועצות הדתיות, אולי באמת בודדות שיש להן הכנסות עצמיות, גם ככה הן שעונות על תקציב הרשות המקומית – 60%, ו-40% על תקציב מדינה.
רוחמה אברהם-בלילא: אז אתה אומר לי שהכסף הזה זה 40% תקציב מדינה, והשאר הרשויות המקומיות נותנות?
צחי דוד: לא, כיסוי הגירעון הוא רובו מהמדינה.
רוחמה אברהם-בלילא: כיסוי הגירעון הוא רובו מדינה או כולו מדינה?
רוחמה אברהם-בלילא: כמה מתוכו הוא מדינה?
צחי דוד: זה משתנה ממועצה למועצה.
רוחמה אברהם-בלילא: בהתאם למה?
צחי דוד: בהתאם לשיעור ההשתתפות שלה בתקציב המועצה הדתית כפי שקבעה ועדת הכספים.
רוחמה אברהם-בלילא: כל מועצה דתית, בהתאם למה?
רוחמה אברהם-בלילא: בהתאם לאוכלוסייה?
משה גפני: היו אמות מידה שאישרנו פה-אחד.
משה גפני: אנחנו אפילו דרשנו לעשות את זה גם בחינוך וגם ברווחה, שזה לא יהיה אותו דבר בכל הרשויות; בחזקות יהיה פחות, ובחלשות יהיה יותר.
משה גפני: היה פה תהליך של כמה שנים.
משה גפני: הם רק לא עומדים בזה.
משה גפני: האוצר לא עומד בזה להחיל את זה גם על אחרים.
משה גפני: נדמה לי שאבן יהודה הגישו בג"ץ על זה.
צחי דוד: הרשות המקומית הגישה בג"ץ.
משה גפני: הגישו בג"ץ על אמות המידה.
צחי דוד: לא על אמות המידה.
רוחמה אברהם-בלילא: אז אם הגישו בג"ץ, איך - - -
משה גפני: לא קשור, בג"ץ לא עשה שום דבר עם זה.
משה גפני: גברתי ורבותיי – מספר פנייה 613, 614, מי בעד אישור הפניות לוועדה?
משה גפני: בעד פניות 613, 614 – רוב
משה גפני: תגיד למרגי שאישרתי.
אמנון כהן: אתה תגיד לו, למה אני צריך להגיד?
משה גפני: מה יש לי להגיד לו? יוצא לי משהו ממה שאני אומר לו?
משה גפני: שום דבר, כלום.
משה גפני: תגיד למרגי.
משה גפני: נדלג על רשות הגז.
משה גפני: אני עובר לעמוד 7: מספר פנייה לוועדה 629 – משרד החקלאות.
משה גפני: יש מישהו ממשרד החקלאות?
משה גפני: יש שתי פניות ממשרד החקלאות עכשיו.
מעין נשר: משרד החקלאות ביקש לערוך שינויים פנימיים בתקציב משרדו.
רוחמה אברהם-בלילא: אנחנו מקשיבים.
מעין נשר: זה ההסבר של הפנייה: שינויים פנימיים בתקציב המשרד, שינויים לא גדולים בהתאם לבקשת המשרד.